Priebeh a hodnotenie predmetu Bakalársky projekt 1 (2022/23)

**Priebeh výučby**

Vyučovanie predmetu Bakalársky projekt 1 (BP1)  sa bude konať formou individuálnych konzultácií študentov s vedúcim diplomovej práce. V prípade diplomových prác z externého prostredia, študenti budú konzultovať s externým vedúcim práce a prideleným konzultantom z radov učiteľov KRIS. **Študenti sa v prvý prípadne druhý týždeň semestra skontaktujú a po predbežnom dohovore stretnú s určeným vyučujúcim/vedúcim predmetu BP1**, s ktorým sa dohodnú na termínoch ďalších konzultácií a ktorý im pripraví zadanie diplomového projektu súvisiace s témou bakalárskej práce. Mená učiteľov pridelených pre výučbu predmetu BP1 v prípade nejasností je potrebné konzultovať s Ing. Emíliou Bubeníkovou, PhD.

**Hodnotenie študentov**

Vyučujúci predmetu Bakalársky projekt 1 na začiatku semestra pripraví zadanie bakalárskeho projektu a v priebehu a na záver semestra hodnotí prácu študenta. Študenti v priebehu semestra vypracujú písomnú časť Bakalárskeho projektu, ktorú na konci semestra odovzdajú vedúcemu / konzultantovi bakalárskej práce a následne prácu obhája na verejnej obhajobe projektov pred komisiou zloženou z učiteľov KRIS. Na písanie písomnej časti bakalárskeho projektu odporúčame študentom použiť šablónu na prácu BPA1 (https://kris.uniza.sk/dokumenty/).

Záverečné hodnotenie absolvovania predmetu Diplomový projekt bude pozostávať z viacerých čiastkových hodnotení v zmysle ILP príslušného predmetu na adrese <https://vzdelavanie.uniza.sk/vzdelavanie/planinfo.php?kod=303674&lng=sk>. Podľa získaného počtu bodov bude študent ohodnotený známkou podľa tabuľky:

|  |  |
| --- | --- |
| 27 – 30 bodov | **A - výborne** |
| 24 – 26 bodov | **B - veľmi dobre** |
| 21 – 23 bodov | **C - dobre** |
| 18 – 20 bodov | **D - uspokojivo** |
| 15 – 17 bodov | **E - dostatočne** |
| menej ako 15 bodov | **Fx - nedostatočne** |

Harmonogram výučby predmetu

|  |  |
| --- | --- |
| 1. – 2. týžden semestra | Prvá konzultácia študentov s vyučujúcim, dohodnutie termínov individuálnych konzultácií, informovanie študentov o požiadavkách vedúceho / konzultanta,* zadanie úloh pre projekt.
 |
| 3. – 10. týžden semestra | Samostatná práca študentov podľa pokynov vyučujúceho. |
| 11. týžden semestra | Odovzdanie písomnej časti Bakalárskeho projektu vyučujúcemu. |
| 12. týžden semestra | Verejné obhajoby projektov podľa harmonogramu, ktorý bude zverejnený v desiatom týždni semestra. |

|  |  |
| --- | --- |
| V Žiline dňa 21. 9. 2022 | **spracoval Rastislav Pirník, ZVK** |